**TONUCCIREN GAINEKO LANA**

**Zein da zuen esperientzia autonomia pertsonalean? eskolara bakarrik edo lagunekin joatean? Kalean jolastean?**

Orokorrean gure taldekoek txikitan oso gainean eduki ditugu gurasoak, hala nola, parkera joaterakoan beti gurasorenbatekin joaten ginen edo zaintzailerenbatekin. Egunerokotasunean kalera irteteko beti gurasorenbaten ardurapean izaten zen, nahiz eta 8 urtetatik aurrera edo figura hori pixkanaka pixkanaka desagerrarazten joan.

Eskolarako bidea norekin egiten genuen azaleratzeko momentuan, hainbat gertaera nabarmendu dira. Hala nola, batzuk autobusean joaten ziren, beste batzuk gurasoekin edo lagunen baten gurasoarekin, eta nire kasuan, berriz, beti joan naiz eskolara bakarrik edo lagunekin. Izan ere, nire txikitako eskolatik hurbil bizi nintzenez, bakarrik joaten nintzen eta amak leihotik begiratzen ninduen. Lehenengo mailatik aurrera, lagunak ordu eta leku finko batean geratu eta denak batera joaten ginen eskolara.

**Zeintzuk dira F.Tonuccik bideoan agertzen dituen ideia ardatzak?**

Tonuccik bideoan azaleratzen duena da haurrei hiria bueltatu behar zaiela, hau da, haurrak hirian integratuak sentitzeko gune batzuk jarri beharrean, hiria bera izan behar duela beraien erosotasunerako gunea. Horrela bada, hiria haurrentzat egina bada, honek seguruagoa izatea dakar, eta baita garbiagoa, ekologikoagoa… Finean, hiria haurrentzat moldatzen badugu, seguruagoa bihurtuko da, eta honek, haurrei autonomia eta malgutasun handiagoa ekarriko die.

Proiektu hau abiarazteko lehenengo pausua, hala nola, 8 urtetik aurrerako haurrak eskolara bakarrik edo lagunekin joatearena izan da. Erroman praktikan jarri da, eta honek haurren %80a eskolara gurasoen laguntzarik gabe joatea ekarri du. Modu honetan, haurrek egunero bide berdina gurasoen presentziarik gabe eginez, beraienganako eta hiriarenganako segurtasun eta ezagutza sentimendua sorrarazten diete. Gainera, honek, haurrak ibiltzen diren guneak garbiagoak egotea eragiten du, beraien ongizaterako eta haurren gizentasun arazoaren aurka ere konponbideak ipintzen ditu. Modu honetan, haurrek autonomia irabazten dute gainerako jardunetan.

**Egingarria dela iruditzen zaizue zuek bizi zareten ingurunean?**

Bai, egingarria dela iruditzen zaigu, eta gainera, adibidez, nire herria den Villabonan egiten da. Haur guztiak ordu finko batean leku batean gelditzen dira, ondoren eskolara joateko igaro behar duten zebrabidean udaltzaingoa jartzen da kotxeak kontrolatzen, eta haurrak hórrela seguru igotzen dira eskolara. Gainera, bidean zehar, koloretako markak eta panelak aurkitzen dituzte eskolako norabidea erakusten dietenak.

**Nola egingo zenukete?**

Bada gure taldeari, Villabonan aurrera eramaten den metodologia gustatu zaigu. Izan ere, oso dinamikoa eta praktikoa iruditzen zaigu, eta baia ere segurua aldi berean. Hori gutxi balitz, haurrek, lehenago aipatutako autonomia lortzen dute, eta eskola bidean ere, panelen bitartez hauen interpretazioa eta gauza berriak ikasten dituzte. Hala ere, gehituko genukeen zerbait izango litzateke, udaltzaingoa zebrabidean jarri beharrean, eskolako haur zaharrenak haur talde ezberdinekin banatzea eta eskolarako bidean laguntzea. Finean, udaltzaingoaren papera betetzea nolabait esaterako, baina pertsona arrotz bat izan beharrean gertukoagoa eta goxoagoa izatea. Eta aldi berean, haurrek nerabeekin harremana sustatu eta konfiantza hartzea.